Dubingiai (laivas)

„Dubingiai“ – vidutinis žvejybos traleris VŽT-3216. Pastatytas „Baltijos“ laivų statykloje 1961 m. Buvo skirtas žvejoti tralu ir dreifuojančiais tinklais. Eksponuojamas iškeltas iš vandens Smiltynėje senųjų žvejybos laivų aikštelėje.

 Charakteristikos 
„Dubingiai“ – Bologoje tipo laivas.
 Ilgis – 43,6 m.
 Plotis – 7,6 m.
 Vandens talpa – 380 t.
 Variklio galingumas – 400 AJ
 Statybos metai – 1961 m.
 Paskirtis – žvejoti tralu ir dreifuojančiais bei gaubtiniais tinklais.

 Naudojimas 
Iki 1955 m. Klaipėdos miesto žvejams vidutiniai žvejybos traleriai buvo statomi Vokietijos Demokratinėje Respublikoje. Nuo 1955 iki 1961 m. šie traleriai jau buvo statomi Klaipėdoje, „Baltijos“ laivų statykloje. Per šešerius metus buvo pastatyti 122 vidutiniai traleriai Lietuvos, Latvijos, Archangelsko, Petrozavodsko žvejams. 116-as laivas ir buvo „Dubingiai“.

Žvejams perduotas 1961 m. rugsėjo mėnesį. 1967 m. VŽT-3216 buvo pritaikytas žūklei gaubiamaisiais tinklais. 1980 m. laivas perduotas Jūrų muziejui.
1986 m. iškeltas į senųjų žvejybos laivų aikštelę.http://www.muziejus.lt/senilaivai.php  2004 m. laivą neatlygintinai restauravo vakarų laivų gamykla ir „Baltijos“ laivų statykla.http://www.muziejai.lt/klaipeda/laivai_veteranai.htm

 Šaltiniai 

Kategorija:Lietuvos transporto muziejai
Kategorija:Klaipėdos laivai
Kategorija:Žvejyba Lietuvoje
Kategorija:Laivai muziejai